Sleljile [ela Noii lelete 


DOBREŞITI, 
JUDEŢUL ARGEŞ 
100 de ani 


e [Se [es NY7 [e [erele [e 


1902 - 2002 





Spiridon I. Cristocea 


DOBREȘTI, JUDEŢUL ARGEȘ 
100 DE ANI DE ACTIVITATE CORALĂ 
1902-2002 





Lucrarea a fost editată cu sprijinul Direcţiei Judeţene pentru Spiridon Î. Cristoc ea 


Cultură, Culte şi Patrimoniu Cultural Naţional Argeș (director 
prof. drd. Sevastian Tudor) și Centrul Creaţiei Populare al Judeţului 
Argeş (director prof. Costin Alexandrescu). 


Editor: Călin Vlasie 
Lector şi corectură: Constantin Cârstoiu 
Tehnoredactare: Cristina Mihart D OB RE ȘTI, JUDETUL ARGE S 
Design copertă: Viorel Mihart ș 8 


Ilustraţie copertă: Corul din Dobrești, 1968 100 DE ANI DE ACTIVITATE CORALĂ 
1902-2002 


O Copyright Editura Paralela 45, 2002 


Ss 
SP 
Să 
EȘ 
EDITURA 


ISBN 973-593-621-6 PARALELA 45 











File din istoria Dobreștiului 


Situat pe Valea Cârcinovului, afluent al Argeşului, satul 
Dobreşti este una din vechile şi frumoasele aşezări argeşene. 
Deşi cele mai vechi urme de existență a omului, constând în 
topoare din piatră, datează din neolitic (5500-1900 î.Hr.), iar 
epocii bronzului (1700-700 î.Hr.) îi aparține grupul de movile 
funerare situate pe izlazul dintre Dobreşti şi Fureşti, satul este 
menționat documentar de abia în timpul domniei lui Mihai 
Viteazul (1593-1601). Ocinele cumpărate de Pătru din Dobreşti 
şi soția sa Stroia, în vremea lui Mihai Viteazul, sunt întărite, la 
27 februarie 1618, de Alexandru Iliaş, domnul Ţării Româneşti. 

Dintre momentele mai importante ale istoriei satului în Evul 
Mediu menţionăm construirea, nu ştim de către cine, la poalele 
Dealului Cornet, a unui schit ce exista pe vremea lui Matei 
Basarab, domnul Ţării Româneşti (1632-1654). Schitul a fiinţat 
până în prima jumătate a sec. al XIX-lea, căci la 6 aprilie 1834 
Sfatul Administrativ al Ţării Româneşti hotăra mutarea 
călugărițelor de la Dobreşti la schitul Nămăieşti. Astăzi pe locul 
schitului se află biserica „Înălţarea“, ridicată de locuitorii din 
Dobreştii de Sus între 1865 şi 1872, lăcaş de mir al locuitorilor 
de aici. În Dealul Banului, călugărul Theodosie, originar din 
Dobreşti, construieşte un schit pe care-l închină Mitropoliei din 
Târgovişte, act întărit la 1] august 1664 de către domnitorul 
Grigore Ghica. 





Cu toate că era sat de moşneni, începând cu secolul al 
XVIII-lea încep să devină proprietari în Dobreşti familiile de 
boieri Călinescu şi Golescu, pentru ca în secolul al XIX-lea să 
dețină proprietăţi boierii Cantacuzino şi Crăsnaru. 

Ştiri despre evoluţia satului de-a lungul timpului ne dau 
catagrafiile care s-au păstrat. Astfel, potrivit acestor catagrafii, 
în 1774 existau 17 case, 25 de case (126 locuitori) în 1810, 89 
de familii (370 de locuitori) în 1838, iar în 1893 erau 254 de 
case (1052 locuitori). Principalele ocupaţii ale dobreştenilor, în 
1838, erau pomicultura, creşterea vitelor, cultivarea pământului 
şi rotăria, fiind cultivate 102 pogoane cu porumb, 91 pogoane cu 
fân, locuitorii având 30 de cai, 94 de boi, 64 de vaci, 46 de oi, 
124 de capre, 126 de râmători, 1796 de pruni şi numai 63 de 
meri. Din cele 89 de familii, 15 se ocupau cu rotăria. 

O contribuţie deosebită la dezvoltarea economică a satului în 
secolul al XIX-lea a avut-o Reforma agrară din august 1864, 
când 26 de familii au fost împroprietărite pe moşiile din 
Dobreşti deţinute Luxandra Coridali, Constantin Crăsnaru şi 
schitul Nămăieşti, care preluase averea schitului Dobreşti. 

Un rol important în propăşirea economică a dobreştenilor în 
secolul al XX-lea l-au avut băncile populare şi cooperativele. În 
1902, din iniţiativa preotului loan Dumitrăchescu, s-a înființat 
Banca Populară „Dorinţa“, iar în 1914, Banca „Înfrăţirea“, 
ambele fuzionând în aprilie 1928. La 8 martie 1909, un grup de 
săteni, în frunte cu Pr. |. Dumitrăchescu, înființează Cooperativa 
de Producţie „Biruinţa“, iar la 18 iulie 1923 se constituie 
Cooperativa „Treimea“, fuzionând la 14 iunie 1929 sub numele 
de „Cooperativele Unite Biruinţa şi Treimea“. 

Un moment important în viaţa satului l-a constituit 
deschiderea, la începutul anului 1839 a şcolii publice, care la 2 
aprilie era frecventată de 19 elevi, primul învăţător fiind 
Dimitrie Andrei, fiul unui preot din sat. Pentru nevoile şcolii, 
dobreştenii au construit un local cu două camere, din „nuiele“, 
în care la 9 mai 1843 învățau 10 elevi din Dobreşti şi 3 din 
Fureşti. Întrucât localul de şcoală a ars în 1869, în 1897 a fost 
construit altul, folosit şi astăzi de Cooperativa din Dobreşti 
pentru birouri şi depozit. Devenit neîncăpător, între 1914 şi 1920 
se construieşte un alt local de şcoală, cu trei săli, cărora între 
1940-1942 li se adaugă încă una. Înfiinţarea Grădiniţei de copii, 
în anul şcolar 1942-1943, a impus construirea între 1942 şi 1950 
a unui local propriu folosit astăzi tot de şcoală. 








i 
Si 








Căminul Cultural din Dobreşti, construit între 1938 şi 1940 


După 23 august 1944, şi mai ales după 30 decembrie 1947, în 
Dobreşti au avut loc profunde schimbări în toate domeniile de 








activitate. Ca urmare a legiferării la 23 martie 1945 a Reformei 
agrare, în Dobreşti au fost expropriate 148 ha moşiereşti, fiind 
împroprietăriți 285 de săteni. În 1949 se lichidează proprietatea 
de 38 ha a moşierului Constantin Crăsnaru şi cea de 50 ha a 
fostului politician lon Mihalache, înființându-se o fermă de stat. 

Presiunile exercitate de organele de stat şi de partid comu- 
niste au dus la înființarea în Dobreşti, la 25 martie 1956, a 
Gospodăriei Agricole Colective „Drumul lui Lenin“, devenită 
apoi Cooperativa Agricolă de Producţie. Ameninţaţi cu exclu- 
derea copiilor aflaţi în şcoli la oraş sau cu înlăturarea din 
serviciu a celor care erau salariaţi, în următorii ani în C.A.P. au 
fost nevoiţi să intre şi ceilalți săteni, astfel că la 1 martie 1962, 
ca în întreaga ţară, procesul cooperativizării agriculturii din 
Dobreşti a fost încheiat. Lipsiţi de pământ, dobreştenii au fost 
nevoiţi să muncească în cadrul C.A.P., veniturile realizate fiind 
foarte mici. Lotul ajutător, care asigura sătenilor o parte din 
produse, era acordat numai celor care-și efectuau numărul de 
zile de lucru în cadrul C.A.P. Profitând de faptul că în oraşele 
din ţară şi din judeţ au fost deschise mari întreprinderi indus- 
triale, mulţi dintre dobreşteni s-au angajat ca salariaţi la aceste 
obiective, stabilindu-se la oraş sau făcând naveta. Întinsele 
plantaţii de pomi fructiferi realizate în cadrul C.A.P. aduceau 
însemnate cantităţi de fructe care ar fi putut spori veniturile 
sătenilor, dacă n-ar fi fost achiziţionate de stat la sume mici, la 
fel ca şi bunurile furnizate de sectorul zootehnic. 

Desființarea C.A.P., după evenimentele din decembrie 1989, 
a făcut posibil ca oamenii să-şi primească înapoi pământul cu 

care au intrat în ea. Mulţi dintre locuitorii satului o duc însă rău, 
mai ales cei care nu au pensii sau au pensii mici, pentru că lipsa 
inventarului agricol, preţurile mari ale carburanţilor şi pesti- 
cidelor fac ca veniturile rezultate de pe urma cultivării pămân- 
tului să fie insuficiente. 








Începuturile activităţii corale 


Deschiderea şcolii, la începutul anului 
1839, a contribuit din plin la luminarea 
sătenilor. Prin munca desfăşurată în 
şcoală, dar şi în afara ei, prin exemplul 
personal, dascălii şcolii au ajutat la 
ridicarea nivelului material şi cultural al 





locuitorilor din Dobreşti. Începută ŞI 
Alexandru P. Dobrescu desfăşurată cu rezultate frumoase de loan 

(58 = 1003) Dumitrăchescu, învăţător al şcolii între 
1879 şi 1921, opera de luminare a sătenilor a fost continuată de 
colaboratorul său, Alexandru P. Dobrescu, învățător în Dobreşti 
între 1900 şi 1935, căruia îi datorăm începuturile activităţii 
corale. Inspectând şcoala, la 4 decembrie 1902, revizorul şcolar 
consemna în registrul de inspecţie: „A4/ doilea învețător (Al. 
Dobrescu n.n.) instruesce pe elevi în vederea formării unui cor 
religios pe 2 voci pentru biserica din localitate. În curând elevii 
vor şi începe a cânta la biserică “. 

Corul pregătit de Al. Dobrescu a contribuit la răspândirea 
culturii muzicale atât în rândul elevilor, cât şi al sătenilor, 
pregătind terenul pentru înfiinţarea altuia, compus din adulţi, 
care va fi tot opera lui. În memoriul întocmit pentru obţinerea 
gradului didactic I, înv. Al. Dobrescu menţiona: „Cor şcolar şi 
bisericesc am avut întotdeauna de la intrarea în învățământ, aşa 
cum aptitudinile mele muzicale m-au ajutat, şi iarăși, nu roşesc 

a afirma că, în cercul din care fac parte, am dat exemplu “. La 
31 decembrie 1928, tinerii învăţători N. Cristocea, Gh. 1. 
Rădulescu, N. Dumitrăchescu şi I. Gh. Stana, foşti elevi ai şcolii 
din Dobreşti, care funcționau în diferite părți ale ţării, au cerut 
aprobarea lui Al. Dobrescu ca să pregătească în sălile şcolii 
câteva coruri pentru serbarea ce urmau s-o prezinte în ziua de 6 
ianuarie în folosul bisericii ce se construia în sat. La repetiţie 
urmau să participe numai „sus-numiţii învățători, 3 normalişti, 
un seminarist, 2 normaliste şi 4 fete din sat, care cântă în corul 
de adulți ce am format de câțiva ani “. 

Un cor de adulți a înființat, în 1918, şi Nicu D. 
Georgescu, pe atunci elev de şcoală secundară, profesor mai 
târziu la Şcoala Normală din Târgu Mureş. Corul, alcătuit din 
opt membri (Elisabeta Oprescu, Maria Şetraru, Ilie Ionescu, 
Elisabeta Şetraru, Constantin Georgescu, Ionică Georgescu, 
Floarea Georgescu, Gheorghe Georgescu), a prezentat câteva 
piese corale în cadrul unei serbări duminicale. 


1] 











Societatea Corală „Vraja“ 


La 7 mai 1935, din iniţiativa învățătorului Nicolae Şetraru, a 
fost înființată Societatea Corală „Vraja“, care a desfăşurat o 
rodnică activitate corală, contribuind la cunoaşterea satului 
Dobreşti în întreaga ţară. Potrivit statutului, Societatea avea 
drept scop „organizarea unui cor... şi organizarea de serbări cu 
piese de teatru şi cântări “. Intrarea în societate era aprobată de 
adunarea generală, membri devenind „roți aceia care pot să dea 
un concurs muzical sau artistic“. Lipsa de disciplină şi mora- 
litate, absența nemotivată de la trei şedinţe se pedepseau cu 
excluderea din societate a membrului vinovat. Membrii socie- 
tăţii aveau dreptul să poarte insignă care se retrăgea în caz de 
demisie sau de excludere. 

Pentru a participa la serbări, societatea trebuia să primească 
50% din beneficii, 25% din ele fiind destinate bibliotecii 
muzicale, iar 25% reveneau membrilor în mod egal cu parti- 
ciparea la repetiţii. 

Societatea era condusă de Adunarea Generală, care alegea un 
preşedinte pe o perioadă de trei ani. Adunarea adopta hotărâri şi 
ratifica lunar pe ale preşedintelui cu 2/3 din votul membrilor 
înscrişi. De asemenea, Adunarea alegea dirijorul corului, care 
păstra biblioteca muzicală şi pe casier. Pentru prima perioadă de 
trei ani, Adunarea a ales ca preşedinte şi dirijor al corului pe înv. 
Nicolae Şetraru, iar casier pe preotul lonel Popescu care, pe 

lângă această atribuţie, a fost director de scenă al Căminului 
Cultural până în 1948. 

Membrii fondatori ai Societăţii, care au şi semnat statutul, au 
fost: pr. lonel Popescu, înv. Nicolae N. Şetraru, lon Gh. Iancu, 
N. Toader, Nae Stancu, Veta Păunescu, Veta Heroiu, Elena 
Dinescu, Maria Marinică, lon Marinică, lon Gh. Rădulescu, 
Constantin Gh. Lupu, Constantin N. Preda, Ion N. Dinu, Maria 
N. Dinu, Maria |. Zăvoianu, Preda Stelian şi Niculina 
Mărcuşanu. În cursul anului 1935 au mai fost primiți în 
societate: Nae Frâncu, Ion I. Zăvoianu, N. Gh. Ionescu, Veta D. 
Dragomir, Maria D. Nenişor, Elena Gh. Șetraru, Elena |. 
Negoiţă, Elisabeta C. Frânculescu, Ionel Costea, Gh. V. Borcan, 
loana V. Borcan. Astăzi, din toţi aceştia mai trăiesc numai 
Constantin Gh. Lupu, Gh. V. Borcan şi Elena 1. Negoiţă (Ilinca). 
În anii următori, unii membri au părăsit Societatea, plecând în 
armată sau stabilindu-se la oraş, însă locul lor a fost luat de alţii. 

La 6 iunie 1935, din iniţiativa lui Gheorghe C. Ionescu, fiu al 
satului, pe atunci student la Academia Comercială, fratele 
dirijorului de mai târziu Ion C. Ionescu, s-a înfiinţat Căminul 
Cultural „Preotul loan Dumitrăchescu şi Alexandru Dobrescu“. 
„Animatorul cu vorba şi cu fapta “ al Căminului Cultural, după 
cum aprecia înv. Gheorghe I. Rădulescu, a fost o anumită 
perioadă lon Mihalache, preşedinte de onoare al acestei 
instituţii. În timpul regimului comunist, Căminul Cultural a avut 
denumirea de Căminul Cultural „Mihai Eminescu“, iar după 
evenimentele din decembrie 1989, s-a dat denumirea de 
Căminul Cultural „Ion Mihalache“, deşi trebuia să se revină la 
cea iniţială. 

Membrii Societăţii Corale „Vraja“ în 1935, la Boţeşti 





De la stânga la dreapta: 

Rândul 1: (pe scaune) preot lonel Popescu, înv. Nicolae N. Şetraru. 

Rândul 2: Maria N. Dinu (Puiac), Ileana Negoiţă (Ilinca), Elisabeta 
Frânculescu (Cristocea), Maria Zăvoianu (Mia lui Mitriţă), 
Maria D. Dinu (Puiac), Elisabeta Stănică. 

Rândul 3: Cornel (Nei) |. Popescu, Ion Gh. Iancu. 

Rândul 4: Octavian (Vică) I. Popescu, Ion N. Dinu (Puiac), lonică Gh. 
Rădulescu, Nae Frâncu (Tăpoi), lon Zăvoianu (Bobeanu), 
Costică Preda, lon Costea (al Venii), lon Marinică. 

În spatele motocicletei — lon Duinea. 


Între anii 1938 şi 1940, în centrul satului a fost construită, 
după planurile arhitectului Mircea Popovici, monumentala 

clădire a Căminului Cultural, creându-se condiţii mai bune 
pentru desfăşurarea activităţii culturale în sat. O contribuţie 
importantă la construirea Căminului Cultural a avut-o Ion 
Mihalache, care a obţinut ajutoare de la diferite ministere, insti- 
tuţii, întreprinderi particulare ş.a. Până la construirea Căminului 
Cultural, repetițiile corului se desfăşurau în casa preotului Ionel 
Popescu. În cursul anului 1935, Societatea Corală „Vraja“, care 
şi-a păstrat statutul, s-a afiliat Căminului Cultural. 

Ales dirijor de către Adunarea Generală, învățătorul Nicolae 
Şetraru a muncit cu pasiune şi perseverenţă, învingând greutăţile 
inerente începutului, ca şi pe cele ivite pe parcurs. Munca nu a 
fost uşoară, pentru că membrii Societăţii erau tineri țărani din 
sat, lipsiţi de o cultură muzicală. Un sprijin preţios l-a primit din 
partea preotului Ionel Popescu, preşedinte al Căminului Cultural 
între 1939 şi 1948, care a impulsionat activitatea corală şi care a 
pus în scenă numeroase piese de teatru. Prima piesă corală 
pregătită de Nicolae Şetraru a fost „Vraja“, de Ion Vidu, care a 
şi dat numele Societăţii. De abia înfiinţată, Societatea Corală 
„Vraja“ a participat la diferite ceremonii religioase şi la serbările 
organizate în sat sau în alte localităţi. Prima fotografie a 
membrilor Societăţii datează din 1935, fiind realizată cu ocazia 
unui program coral prezentat în comuna vecină Boţeşti. Astfel, 
la serbările organizate în Dobreşti la 7 iulie, 14 septembrie şi 29 
decembrie 1935, a prezentat mai multe piese corale. Prima piesă 
de teatru pusă în scenă de preotul Ionel Popescu a fost „Zorile“, 
în 1935, urmată de „Ilinca“, în 1936, şi apoi de altele. 

La nici un an de la înființare, în februarie 1936, participând 
la o serbare organizată la Topoloveni, Societatea repurtează un 
frumos succes. Pe lângă piesele corale, a fost prezentată piesa de 














teatru „Cuiul lui Pepelea“, de Victor Ion Popa, artiştii amatori 

pentru cine se pregăteşte“ şi „Eu tac, tu taci“, de Victor lon Popa. 
La 7 iunie 1939, corul din Dobreşti participă pentru prima 
dată la un concurs de coruri pe ţară, organizat cu prilejul 
Congresului General al Căminelor şi Şcolilor Țărăneşti. Cu toate 
greutăţile întâmpinate în pregătire, corul dirijat de Nicolae 
Şetraru a interpretat la Arenele Romane din Bucureşti piesele 
„Mărioară de la munte!“ şi „Mititico, valeu, of!“. Pentru felul 
cum s-a prezentat corul la acest concurs, Fundaţia Culturală 
Regală „Principele Carol“ a acordat Căminului Cultural „Pr. 1. 
Dumitrăchescu şi Al. Dobrescu“ premiul al III-lea. Formația 
corală care a repurtat acest prim succes a fost compusă din: lon 
Gh. Maria, Gh.V. Creţu, Nae Frâncu, Nicolae Zăvoianu, Costică 
Zăvoianu, lon Turigel, Aurică Frâncu, Sabina şi Franghița 
Albulescu, Nicolae Gh. Ionescu, Valeria şi Elena Perşunaru, 

Niculina Sora, Maria şi Elena Dragomir, Maria Gh. Creţu, Maria 
Marinică, Lica Zăvoianu, Elena Stancu, Niculina Gh. Şetraru, 
Florica Blendea, Ileana şi Elisabeta Frânculescu. 

Întrucât pleca din Dobreşti pentru a se stabili în altă 
localitate, Sabina Albulescu a fost sărbătorită, la 17 iulie 1939, 
de către Societatea „Vraja“, pentru activitatea corală şi teatrală 
desfăşurată în cei patru ani. Numai în vara anului 1939, ea 
interpretase cu real succes şase roluri în piesele de teatru puse în 
scenă de preotul Ionel Popescu. 

Din anul 1939, rândurile Societăţii se descompletează prin 
plecarea unor tineri la şcolile din oraşele țării sau în armată, însă 
locul lor este luat de alţii dornici să activeze. Astfel, la 
1 noiembrie 1942, în Societate sunt primiţi Nicolae I. Dogaru, 
Elena I. Stancu, Maria V. Dumitru, Aurelia Chiran şi Elena F. 
Stancu. 

Cu toate greutăţile prin care trecea satul în timpul celui de al 
doilea război mondial, Societatea Corală „Vraja“ şi-a continuat 
activitatea, obținând mari succese. Cu ocazia Congresului Gene- 
ral al Căminelor Culturale ce s-a ținut la Craiova, a fost orga- 
nizat un concurs de Joc, port şi cântec românesc, care s-a 
desfăşurat în etape. La concursul de plasă, de la Topoloveni, la cel 
pe judeţ, de la Câmpulung, şi la cel pe Regiunea Muntenia, de la 
Bucureşti, premiul I a fost obţinut de corurile căminelor culturale 
din Dobreşti şi Leordeni. 








Corul din Dobreşti, dirijat de înv. Nicolae N. Șetraru, în 1943 


De la stânga la dreapta: SI 
Rândul 1: Ticolae (Culiţă) Gh. Şetraru, preot lonel Popescu, Silvia Al. 


Dobrescu, înv. Nicolae N. Şetraru, loana Moscalu, Aurică 
Frâncu, Nicolae (Culiţă) Oprescu. 

Rândul 2: Maria (Miţa) Dogaru, lon Turigel, Gh. Creţu, Ileana Cage 
Maria (Meri) Dragomir, Elena I. Stancu, Maria Zăvoianu (Mia 
lui Mitriţă), Aurica Dogaru, Aurica Chiran, Lica Zalan 
Maria Creţu (Maria Cezarinii), Elena Stana (Tita Tiii), Maria 
Dan (Bricegoaia). 

Rândul 3: Gheorghe (Gogu) I. Frâncu, Vasile (Silică) uree, aa 
Iliescu (Condicaru), lon D. Crasan, Nae Frâncu (Țăpoi), Neluţă 
Duinea, Ionel Popescu, lulică Oprescu, Niculina Gh. Şetraru 


(Frâncu). 

În urma concursului de la Câmpulung, care a avut loc în ziua 
de 25 iulie 1943, Căminul Cultural Județean Muscel acorda 
premiul | de onoare Căminului Cultural din Dobreşti, de sub 
preşedinţia preotului Ionel Popescu şi având ca director pe N. 
Şetraru, „pentru râvna şi destoinicia manifestate de echipa de joc şi 
cântec a acestui cămin “. La concursul pe ţară, care a avut loc la 
Craiova, la 25 octombrie 1943, corurile din Dobreşti şi cel din 
Bărbăteşti, jud. Vâlcea, obţin premiul II. Corul care sub bagheta 
înv. Nicolae Şetraru a obţinut acest prestigios premiu, a fost 
compus din: Gh. V. Creţu, Ion Turigel, Nicu I. Dogaru, Ion C. 
Duinea, Ion D. Crasan, Vasile I. Păunescu, lulian Oprescu, Nelu 
Iliescu, Maria şi Elena Dragomir, Lica Zăvoianu, Tita Stana, 
Elisabeta Cârstoiu, Maria Gh. Ungureanu, Joița Oprescu, Elisabeta 
V. Baicu, Elena I. Stancu, Maria C. Dan, Aurica Chiran, Maria 
Marinică, Silvia Dobrescu, loana Muscalu, Nae Frâncu, Elena 
Negoiţă, lon Gh. Maria, Maria Gh. Creţu, Constantin Heroiu, Gogu 


Frâncu şi lon C. Ionescu, viitor dirijor al corului. 

Activitatea corală după 23 august 1944 


După 23 august 1944, viaţa sătenilor s-a înrăutățit, la aceasta 
contribuind seceta din 1946-1947, sistemul cotelor obligatorii, 
includerea celor mai înstăriți în categoria chiaburilor, consti- 
tuirea C.A.P. ş.a. Cu toate acestea, sub conducerea aceluiaşi 
neobosit dirijor Nicolae Şetraru, corul şi-a continuat activitatea, 
sporindu-şi rândurile cu noi tineri şi lărgindu-şi repertoriul cu 
alte piese, unele din ele preamărind noile realități social- 
economice şi politice. Ca şi înainte, el participă la şezătorile 
culturale organizate în sat sau primeşte vizita unor formatii 
corale din alte localităţi. Astfel, la 6 februarie 1949, corul sacii 
Normale din Câmpulung, iar la 11 septembrie, acelaşi an, corul 
Sindicatului Corpului Didactic Muscel participă la serbările 
culturale din Dobreşti. 

Prezent la concursurile organizate în judeţul Muscel, corul 
înregistrează noi succese: la 31 octombrie 1948 se clasează pe 
locul I la concursul de la Câmpulung, primind drept recompensă 
un aparat de proiecție cinematografică; acelaşi premiu este 
obținut la concursul pe centre, plasă şi Judeţ din anul 1949, 
pentru ca în 1950 formaţia să se claseze pe locul II pe judeţ la 
cel de al II-lea Concurs pe ţară organizat de Confederaţia 
Generală a Muncii din R.P.R. | 

După 1952, rândurile corului se lărgesc cu o serie de tineri: 
Gheorghe V. Pisicaru, lon C. Pisicaru, Gheorghe I. Dogaru, 

Maria D. Stănică, Constantin |. Gheorghescu, lon Gh. Neacșu, 
Elena şi Gheorghe Marinică, Constantin N. Neacşa, lon N. 
Zăvoianu, Ana şi Aurel Gheorghescu. La succesele corului, o 
contribuţie majoră au avut-o cadrele didactice, cele mai multe 
fiind fii ai satului, unele dintre ele activând de la venirea în 
colectivul şcolii şi până la pensionare: Ileana lancu (Frân- 
culescu), Iulia Rădulescu, Teodora Grădinaru, Ecaterina Pre- 
dovici, Ioana şi Ilie Postelnicu, Constanţa şi Filip Heroiu, Elena 
şi Mihai N. Heroiu, Rodica şi Gheorghe Badea, Elena şi Nicolae 
Ilinca, Elena şi Constantin Dan, Georgeta şi Nicolae Marinescu, 
Georgeta şi lon Mateescu, Florica şi Vasile Stancu, Silvia 
Gheorghescu, Elena Oancea, Veronica V. Blendea, Margareta 
Onilă. 

Un prestigios succes repurtează corul în iulie 1957, cu ocazia 
primului Festival al Tineretului din Regiunea Piteşti, organizat 
în cinstea celui de al VI-lea Festival Mondial al Tineretului şi 
Studenţilor pentru Pace şi Prietenie de la Moscova, obținând 
premiul II. 

În anul 1960, după ce timp de 25 de ani a dirijat corul din 
Dobreşti, talentatul şi neobositul dirijor Nicolae N. Șetraru se 
retrage de la conducerea acestuia. Locul său a fost luat, între 
1960 şi 1963, de un alt fiu al satului, profesorul şi preotul Mihai 
N. Heroiu. După ce între 1963 şi 1964 corul a fost dirijat de 
profesorul lon Bănică din Găeşti, între 1964 şi 1966 este condus 
de Mihai Heroiu şi prof. Filip C. Heroiu, alt fiu al satului. 
Lărgindu-şi repertoriul cu noi piese, corul participă la festi- 
valurile formațiilor artistice de amatori obţinând noi succese. 

Corul din Dobrești, 1957. Dirijor: înv. Nicolae N. Setraru 


Cel mai mare succes din întreaga sa activitate a fost 
înregistrat de corul din Dobreşti la 3 decembrie 1967, când, sub 
conducerea preotului Ion C. Ionescu, fiu al satului, a obţinut 
premiul II la faza pe ţară a celui de al VIII-lea concurs al 
formațiilor artistice de amatori, organizat în cinstea celei de a 
XX-a aniversări a proclamării Republicii, premiul I revenind 
corului din Putna, condus de dirijorul şi compozitorul Radu 
Paladi. Sub bagheta lui Ion Ionescu, corul din Dobreşti a atins 
un înalt nivel tehnico-interpretativ, a abordat un repertoriu variat 
ca gen, stil şi factură componistică. În pregătirea corului, pr. lon 
Ionescu a fost ajutat de Mihai Heroiu şi de F ilip Heroiu. 

Corul din Dobrești, la faza raională a Concursului 
„Sărbătoarea Primăverii, 8 aprilie 1962 


Jos: Dirijorul pr. Mihai N. Heroiu şi înv. Ilinca Nicolae 


La Bucureşti au fost prezentate piesele: „Închinare eroilor!“, 
de Mircea Neagu, în primă audiție, „Sara pe deal“, de V. 
Popovici, „Mândra mea cu părul galben“, de Gh. Cucu, şi 
„Privighetoarea“, de M. Bartholdy. Formaţia corală din Dobreşti 
număra 119 membri. (Soprane: Anghilina Elisabeta, Badea A. 
Maria, Baicu C. Maria, Baicu I. Maria, Blendea V. Veronica, 
Călinescu N. Filofteia, Chiran Gh. Elena, Chiran E. Elisabeta, 
Constantinescu Gh. Niculina, Crasan Gh. Maria, Creţu I. Maria, 

Cristocea Maria, Dan N. Elena, Dogaru N. Lucica, Dogaru A. 
Maria, Dogaru D. Maria, Dora Şt. Niculina, Georgescu Gh. 
Elena, Gheorghescu Ana, Grădinaru Teodora, lancu C. Ileana, 
Ilinca D. Elena, Ion I. Elena, Ion Lucia, lorga H. Mariana, 
Marinică N. Elena, Neacşa V. Anica, Neacșa I. Elena, Neacşa N. 
Elena, Neacşa I. Maria, Oprescu I. Maria, Păuna Gh. Niculina, 
Petculescu Gh. Elena, Petculescu V. Niculina, Popescu Gh. 
Victoria, Roşu I. Vasilica, Săraru V. Maria, Stancu Gh. 
Filofteia, Stancu C. Floarea, Stănică N. Maria, Stoenescu Gh. 
Niculina, Ungureanu Gh. Maria, Ungureanu N. Maria, Zăvoianu 
N. Elena, Zăvoianu I. Elisabeta. Altiste: Antonescu Gh. Elena, 
Badea N. Rodica, Ciobanu I. Maria, Creţu Gh. Gheorghiţa, 
Cârstoiu Gh. Elena, Enache F. Elena, Heroiu C. Constanţa, 
Heroiu Il. Elena, lorga V. Aurica, Lupescu N. Paraschiva, 
Miloiu C. Filica, Perşunaru Şt. Elena, Pârvan Alexandra, 
Postelnicu C. Ioana, Preda Elena, Preda C. Niculina, Rădulescu 
I. Niculina, Rădulescu I. Vasilica, Sandu 1. Elena, Sora I. Maria, 
Toader Şt. Valeria, Trandafir Gh. Elisabeta. Tenori: 
Anastasescu lon, Antonescu N. Ion, Crasan D. Ion, Dan Il. 
Constantin, Heroiu C. Filip, Heroiu N. Mihai, Gomoiu 
Gheorghe, Gruia Traian, Ilinca N. Vasile, Marin I. Constantin, 
Marinică Gh. Gheorghe, Marinică V. Ion, Oprescu V. Iulian, 
Pisicaru V. Gheorghe, Popescu I. Cornel, Popescu Visarion, 
Postelnicu Gh. Ilie, Radu Constantin, Stancu II. Ion, Stănică N. 
Ion, Stoenescu Constantin, Trandafir F. Gheorghe, Zăvoianu N. 
Ion. Başi: Badea Gh. Aurică, Badea Gh. Gheorghe, Bănuţă 
Nicolae, Busuioc Ilie, Chiran Gh. Victor, Ciobanu Gh. Nicolae, 
Cârstoiu Şt. Ion, Creţu Gh. Nistor, Cristocea Gh. Gheorghe, 

Erhan Nicolae, Gheorghescu D. Aurel, Goleşteanu Vasile, Iancu 
Gh. Ion, Ilinca I. Gheorghe, Ilinca I. Nicolae, Ilinca V. 
Constantin, Irimie Nae, Ivan Traian, Lupescu V. Gheorghe, 
Miloiu N. Constantin, Neacşa N. Constantin, Păuna Gh. 
Constantin, Petculescu V. Constantin, Petculescu V. Gheorghe, 
Preda N. Constantin, Roşescu Nifon, Rotaru Vasile, Sandu N. 
Ion, Şetraru N. Nicolae), dintre care 12 erau din alte localități: 
înv. Ivan Traian şi prof. Nifon Roşescu din Beleţi, înv. Ilie 


“Busuioc din Țigănești, prof. Vasile Goleşteanu, Visarion 


Popescu şi lon Anastasescu din Topoloveni, prof. Gh. Gomoiu 
din Călineşti, pr. lon Bănuţă din Ciulniţa, preoţii Nicolae Erhan, 
Irimie Nae şi Vasile Rotaru din Găeşti şi Constantin Radu din 
Valea Popii, profesor suplinitor la Dobreşti. 

















Corul din Dobrești, 1967. Dirijor. pr. lon C. lonescu 

Din 1968, corul este condus de Mihai Heroiu şi Filip Heroiu 

Corul din Dobrești la Festivalul 


proclamarea Republicii. La acest concurs 
„Privighetoarea“, de Mendelssohn 


organizat la Piteşti în cins 
tid!“, de N. Lungu. 


„lac-aşa!“, de S. Niculescu 
dor“, de L. Paceag, „R 


următoarele piese corale: ,, 


înre 
ediția a 1 

La 6 martie 1972, corul din Dobreşti s-a afiliat la Reuniunea 
Corală „Înfrăţirea“, de la Topoloveni, în care au mai intrat pres- 
tigioasele formaţii corale din Topoloveni, Călinești, Leordeni şi 
Priboieni, având ca preşedinte de onoare pe compozitorul Ion 
Dumitrescu, iar ca preşedinte activ, pe preotul Ion. C. Ionescu. 

Valoarea artistică şi interpretativă a corului din Dobreşti a 
permis organizarea unor schimburi de experiență cu vechi şi 
renumite coruri din ţară, prilej de cunoaștere reciprocă a 
tradiţiilor, portului şi folclorului din diferite zone. Cu sprijinul 
Comitetului Judeţean pentru Cultură şi Educaţie Socialistă 
Argeş şi al Centrului de Îndrumare a Creaţiei Populare şi a 
Mişcării Artistice de Masă Argeş, au fost organizate mai multe 
acţiuni de acest fel. Primul schimb a fost organizat cu corul din 
Chizătău, județul Timiş, cel mai vechi cor țărănesc din România. 
Între 2 şi 5 iunie 1972, corul din Dobreşti a primit vizita corului 
din Chizătău, care a susţinut un concert coral în ziua de 3 iunie, 
pentru ca între 4 şi 7 august 1972 să se deplaseze la Chizătău. 
Sub bagheta dirijorilor Ion Ionescu, Mihai Heroiu şi Filip 
Heroiu, dobreştenii au susţinut la Chizătău un concert coral 
prezentând piesele: „Înfloreşti, pământ al bucuriei!“, de Gh. 


pee 


Dumitrescu, „Trandafir de pe răzoare!“, de S. Drăgoi, „Mora- 
rul“, de D. Kiriac, „De-aş avea fântână-n curte“ şi „Dorul, dor“, 
de L. Paceag, „Privighetoarea“, de M. Bartholdy, „Bandura“, de 
Davidovsky, „Cântec de dor“, de Gh. Cucu, „Răsunet de la 
Crişana“, de I. Vidu, „lac-aşa!“, de S. Niculescu. De asemenea, 
a fost prezentată piesa „Din Dobreşti la Chizitău“ (compozitor: 
Gh. Bazavan, versuri: Crişan Constantinescu), cântată în primă 


audiție sub bagheta lui lon C. Ionescu. Cu ocazia acestei 

deplasări, coriştii au adus un omagiu marelui compozitor lon 


Vidu, interpretând la mormântul acestuia din Lugoj câteva din 
piesele sale, şi au fost vizitate, printre altele, staţiunile Hercu- 
lane şi Buziaş. 

Peste un an, între 17 şi 21 august 1973, corul se deplasează 
la Pojorâta, judeţul Suceava, primind vizita acestuia în 
septembrie, acelaşi an. Deplasarea corului, în septembrie 1976, 
la Otăsău, jud. Vâlcea, nu a fost urmată de o vizită la Dobreşti a 
coriştilor din această localitate. În iulie 1978, corul din Buciumi, 
judeţul Sălaj, participă la Dobreşti la o manifestare culturală, iar 
peste o lună coriştii din Dobreşti se deplasează şi ei la Buciumi, 
pentru a participa la manifestările cultural-educative ce au avut 
loc, la 27 august, la castrul roman din această localitate. 

De asemenea, în această perioadă, corul din Dobreşti a 
prezentat spectacole pe scenele unor localități din judeţ (Boţeşti, 
Beleţi-Negreşti, Priboieni, Gliganu, Cetăţeni) sau a participat la 
diferite concursuri, înregistrând alte succese. 

Pentru a răsplăti munca şi succesele obținute, Căminul 
Cultural a organizat excursii (1972 şi 1980 - Barajul „Vidraru“ 
de pe Argeş, 1974 - Valea Prahovei - Braşov - Bran - Câmpu- 
lung, 1976 - Cabana „Voina“), dând posibilitatea coriştilor să 
viziteze monumente istorice şi să admire frumusețile naturii. 

La succesele înregistrate de cor de-a lungul anilor, o 
contribuţie deosebită au avut-o soliştii care, prin vocile frumoase 
şi calde, au arătat ce talente posedă tinerii din Dobreşti: Maria 
Dragomir (1939-1948), Elena C. Stana (1952-1957), Constantin 
Heroiu (1956-1962), Florica Stancu (1957-1962), Ion D. Crasan 
(1960-1968), Mihai Heroiu- şi Filip Heroiu (1960-1980), Elena 

Petculescu (1962-1980) şi Ion N. Zăvoianu (1964-1974). Unii 
dintre aceştia, dacă ar fi urmat studii de specialitate, ar fi putut 


cânta pe marile scene ale ţării. 

După evenimentele din decembrie 1989, activitatea culturală 
în mediul rural a cunoscut o stagnare în întreaga ţară, fenomen 
care s-a manifestat şi la Dobreşti. Singura formaţie care a mai 
activat a fost cea corală, dirijată de preotul Mihai N. Heroiu. 
Pentru a răsplăti şi a menţine vie pasiunea cântului coral, în luna 
august 1998 s-a organizat un schimb de experiență cu Casa de 
Cultură din Năvodari, jud. Constanţa. Mai întâi au venit la 
Dobreşti artiştii amatori din Năvodari, pentru ca apoi coriştii din 
Dobreşti să se deplaseze în această localitate, prilej pentru unii 
corişti de a vedea pentru prima dată marea şi litoralul românesc. 

Sărbătorirea a 100 de ani de rodnică activitate corală în 
Dobreşti constituie un cald omagiu adus înaintaşilor care prin 
munca şi talentul lor au contribuit la răspândirea muzicii şi au 
făcut ca Dobreştiul să fie cunoscut în întreaga țară. Pentru 
concertul pe care corul îl va prezenta pe data de 16 iunie 2002, 
dirijorii Mihai N. Heroiu şi Ion C. Ionescu au pregătit piesele: 
„Închinare eroilor! “, de M. Neagu, „Răsunet de la Crişana“, de 
lon Vidu, „Dorul, dor“, de L. Paceag şi „Cămara Ta, 
Mântuitorul meu!“, de N. Lungu. La această manifestare va 
participa şi corul din Chizătău, care a acceptat invitaţia 
dobreştenilor. Sperăm că această sărbătorire poate deschide o 
nouă etapă în viața corului şi nu un punct terminus, rolul 
principal în continuarea acestei frumoase activităţi urmând să-l 
aibă dirijorul Mihai N. Heroiu, şi conducerea Primăriei Dobreşti 
(primar: lon Moisescu). 

Dirijorii corului 








Nicolae N. Șetraru 

Născut în Dobrești, la 4 mai 1907, a făcut 
şcoala primară în satul natal, după care a 
urmat cursurile Şcolii Normale din Piteşti, pe 
care a absolvit-o în 1927. După ce a funcționat 
ca învățător în Larga, com. Suciu de Sus, jud. 
Maramureş (1927-1928), şi la Fureşti (1929- 
1930), începând cu anul şcolar 1930-1931 s-a transferat la 
şcoala din Dobreşti. Aici a funcționat până la pensionare, în 
1968, ca învăţător şi apoi ca profesor, pentru că în 1959 a 
absolvit Facultatea de Naturale-Geografie de la Institutul Peda- 
gogic Bucureşti, cursuri fără frecvenţă. Învățător şi profesor de 
prestigiu, Nicolae Şetraru a fost în acelaşi timp un mare şi 
pasionat animator al muzicii corale româneşti. Din inițiativa sa, 
la 7 mai 1935 se înființează la Dobreşti Societatea Corală 
„Vraja“, al cărei cor a obținut numeroase succese atât pe plan 
judeţean, cât şi naţional. Cu formația corală a Societăţii, 
alcătuită din tineri şi tinere din sat, talentați şi iubitori de 
muzică, obţine în 1943 premiul II pe ţară la concursul de jocuri 
şi coruri. În cei 25 de ani de muncă dirijorală, Nicolae Şetraru a 
pregătit peste 100 de piese corale ale unor renumiți compozitori 
români. Un loc de seamă în repertoriul corului l-au avut piesele 
lui Ion Vidu („Vraja“, „Bobocele şi inele“, „Răsunet de la 
Crişana“, „Lugojana“, „Peste deal la nana-n vale“, „Negruţa“, 

„Îmi place!“, „Nu-mi place!“, „Răsunetul Ardealului“, „Dragă şi 
iar dragă!“ ş.a.) şi Nicolae Oancea („Marioară de la munte!“, 
„Hi, hai, Prahova!“, „Ciobănaşul“, „Omul când îi necăjit“, 
»D-auzi, mândro, ori n-auzi?“, „Marşul lui lancu“, „S-a dus 
cucu“, „Fire-ai, maică, blestemată!“, „Trecui valea mort de sete“ 
ş.a.). De asemenea, au fost cântate piesele compozitorilor: 
|. Chirescu, FI. Bădoi, J. Movilă, Gh. Dima, T. Brediceanu, 
D. G. Kiriac, I. Danielescu, C. Porumbescu, |. Gh. Brătianu, 
C. 1. Mihăilescu, V. Popovici, I. Croitoru ş.a. În anul 1960, 
Nicolae Şetraru se retrage de la conducerea corului, însă con- 
tinuă să cânte în formaţia pe care o înființase. În anul 1967 s-a 
numărat printre coriştii care au obținut premiul II pe ţară. A 
decedat la 6 martie 2001, fiind înmormântat în cimitirul bisericii 
„Adormirea Maicii Domnului” din Dobreşti. Ca şi alți fii ai 
satului, prin munca desfăşurată în şcoală şi în cadrul Căminului 
Cultural, Nicolae Şetraru a contribuit substanţial la ridicarea 
nivelului cultural şi spiritual al dobreştenilor şi la cunoaşterea 
satului pe plan naţional. 

Ion C. lonescu 

Născut la 6 aprilie 1922 în satul Dobrești, 
lon lonescu a făcut şcoala primară în sat, 
avându-i învățători, printre alţii, pe Alexandru 
Dobrescu şi Nicolae Şetraru. După ce între 
1934 şi 1942 a urmat Seminarul Central din 
Bucureşti, s-a preoțit la Chişinău, unde a 
funcționat ca preot în 1943-1944 şi unde a 
cântat în corul Guvernământului Basarabiei, dirijat de Mihai 
Stegarov. Începe în 1943 Facultatea de Teologie din Cernăuţi, 
absolvind-o la Suceava în 1947. După ce între 1946 şi 1956 a 
fost preot la biserica din Turculeşti, com. Călineşti, jud. Argeş, 
din 1956 şi până la 1 octombrie 2001, când se pensionează, a 
sluțit la biserica din Goleştii Badii din Topoloveni, dar n-a 
părăsit altarul, pentru că activează în continuare ca preot la 
această parohie. 

Înzestrat cu harul muzicii, a fost stăpânit de o dragoste 
permanentă pentru cântul coral şi de o pasiune deosebită pentru 
dirijorat. Începuturile acestei pasiuni datează din anii când era 
elev la seminar, căci în timpul vacanţelor petrecute la Dobreşti 
asista la repetițiile făcute de Nicolae Şetraru, însuşindu-şi câte 
ceva din măiestria acestuia. Începând cu anul 1947, vine la 
cârma renumitului cor din Topoloveni, impunându-se rapid ca 
un adevărat animator al muzicii corale din judeţ şi din ţară. Fără 
să părăsească nici un moment corul din Topoloveni, a condus 
formaţiile corale din Dobreşti, Negreşti, Priboieni, Țigănești, 
Călineşti, Leordeni, Ştefăneşti, Petreşti-Dâmboviţa, a înființat 
corul Cooperativei ,„Muncitoarea“ din Topoloveni, al Coope- 
rației şi Casei de Cultură din Găeşti, al Cooperaţiei din Piteşti 
ş.a. Talentul şi munca neobosită i-au fost răsplătite de premiile 

importante obținute la concursurile regionale, şi apoi judeţene, şi 
la cele naţionale la care a participat. Cu formaţia corală de la 
Topoloveni a susținut un concert coral în Polonia, invitat în 
1987 de corul feroviarilor din Poznan, iar în 1990 şi 1993 a 
condus această formaţie în Republica Moldova. S-a bucurat de 
prietenia şi prețuirea unor mari compozitori ai ţării: Gheorghe 
Dumitrescu, lon Dumitrescu, Alexandru Paşcanu, Gheorghe 
Bazavan, Dumitru Capoianu, Mircea Neagu, Ludovic Paceag, 
Constantin Romaşcanu ş.a. Unii dintre aceştia i-au scris piese 
corale reprezentative, pe care le-a prezentat în primă audiție. 
Împlinirea în 1997 a 50 de ani de activitate dirijorală a fost un 
prilej pentru profesorul Nicolae Nistor, preşedinte al Federaţiei 
Naţionale a Ansamblurilor Folclorice din România, să elogieze 
„Pasiunea, dăruirea, hărnicia, competenţa profesională şi 
personalitatea creatoare a distinsului preot lon Ionescu al cărui 
palmares Îl situează printre cei mai talentaţi şi cunoscuţi dirijori 
din țară“. Tot cu acest prilej, cunoscutul compozitor Mircea 
Neagu afirma că „cei 50 de ani de activitate dirijorală ai părin- 
felui Ionescu, ani de frumoase împliniri artistice, au avut darul 
de a contribui substanţial la creşterea calitativă a formațiilor pe 
care le-a condus “. Cu ocazia împlinirii a 50 de ani de activitate 
dirijorală, Primăria oraşului Topoloveni i-a acordat Diploma de 
cetățean de onoare al acestei localităţi. În 1967, corul din 
Dobreşti dirijat de Ion Ionescu a obţinut premiul al II-lea la faza 
finală a celui de-al VIII-lea concurs pe ţară al formațiilor 
artistice de amatori. Talentul şi succesele preotului lon Ionescu 
constituie motive de mândrie pentru dobreşteni, pentru că acest 
fiu al satului este o personalitate a muzicii corale din România. 

Filip C. Heroiu 

Născut în Dobreşti, la 31 octombrie 1933. 
După ce a făcut studiile primare la Dobreşti 
şi Priboieni, a urmat Şcoala Normală din 
Câmpulung-Muscel, pe care a absolvit-o în 
1953, şi apoi Institutul Pedagogic de trei ani 
E Bucureşti, Facultatea de Filologie, cursuri 
fără frecvenţă, absolvită î în 1968. A funcţionat la Şcoala de Copii 
„Kim Ir Sen“ din Târgovişte şi la Şcoala din Bătrâni, Jud. 
Prahova, după care, începând cu 1 septembrie 1960 şi până la 
pensionare, a funcționat ca profesor de limba şi literatura română 
la Şcoala din Dobreşti, fiind şi director între 1963 şi 1969. 
Concomitent cu munca desfăşurată la catedră, a depus o substan- 
țială activitate în cadrul Căminului Cultural, al cărui director a 
fost o perioadă. Înzestrat cu darul muzicii (tatăl său, Constantin 
Heroiu, a fost unul dintre soliştii corului), educația muzicală pri- 
mită în cadrul Şcolii Normale, ca şi dorința de a contribui la cul- 
tivarea consătenilor săi l-au dus la conducerea corului din Do- 
breşti, fiind, între 1964 şi 1989, unul dintre dirijorii acestuia. Suc- 
cesele corului obținute în această perioadă sunt şi rezultatul 
muncii neobosite a lui Filip Heroiu. A decedat la 5 noiembrie 
2000. 

Mihai N. Heroiu 

S-a născut la 8 martie 1930 în Dobrești, 
unde a făcut şi primele cinci clase primare, 
între 1936 şi 1941, ca elev al învățătoarei 
Iulia Rădulescu, după care a urmat şapte 
clase (1941-1948) la Seminarul „Nifon 
Ă | Mitropolitul“ din Bucureşti, iar clasa a VIII- 
a a terminat-o la Liceul „on C. Brătianu“ din Piteşti. După doi 
ani urmaţi la Facultatea de Horticultură din Bucureşti, a fost 
exmatriculat, pe motive politice, urmând apoi, între 1952 şi 
1956, Institutul Teologic Universitar Bucureşti. După ce între 
1961-1962 a fost bibliotecar la Dobreşti, a intrat în învățământ, 
fiind un bun profesor de Limba şi literatura română la şcolile 
vecine Moşteni-Greci şi Boţeşti, pentru că între 1962 şi 1964 a 
urmat cursurile fără frecvență ale Facultăţii de Filologie de la 
Institutul Pedagogic - Bucureşti. Talentul şi instrucţia muzicală 
primită în cadrul Seminarului şi Institutului Teologic l-au impus 
la conducerea corului din Dobreşti, după retragerea lui Nicolae 
Şetraru, în 1960. Continuând activitatea dirijorală a lui Nicolae 
Şetraru, a introdus în repertoriul corului numeroase piese corale. 
Participând la concursurile judeţene şi interjudeţene, a obţinut 
numeroase premii, care au situat formaţia corală din Dobreşti în 
rândul celor mai bune din ţară. Menţinerea corului în activitate 
şi după 1989 se datoreşte, în primul rând, dirijorului Mihai N. 
Heroiu, a cărui muncă dirijorală, trecută, prezentă, şi sperăm 











viitoare, îl situează în rândul acelor fii ai satului care şi-au 
dedicat o parte din viaţa şi activitatea lor instruirii şi cultivării 
consătenilor lor. 

Gânduri la aniversare 


Tinta voi putea povesti mai frumos în câteva rânduri 
despre corul care mi-a încântat copilăria şi care în 
curând va sărbători frumoasa vârstă de 100 de ani? Este vorba 
de corul din comuna Dobreşti, unde m-am născut şi am văzut 
lumina zilei acum 80 de ani! În curând, aici va fi o mare 
sărbătoare şi o mare bucurie în sufletele coriştilor şi ale obştii 
dobreştene unde s-a cântat şi încă se mai cântă cu drag cântecul 
de suflet românesc. 

Această aşezare umană, străjuită de dealuri cu păduri de fag 
şi stejar, a fost şi a rămas cutia de rezonanţă a cântecelor fetelor 
şi băieţilor ce se întâlnesc seara, veniţi de la prăşitul porumbului 
sau de la strânsul fânului. Aici mi-a fost încântată copilăria de 
armonia cântecelor compozitorilor Ion Vidu, Nicolae Oancea, 
Ion Chirescu, Gheorghe Danga. 

Cu deosebită recunoştinţă aduc pe această cale un pios 
omagiu celui ce mi-a fost dascăl şi dirijor, Nicolae Șetraru, care 
în vacanțele mari din seminar, mă invita să mă alătur coriştilor 
la repetiţii şi să cânt. 

Cu ieşirea la pensie a dascălului şi dirijorului meu Nicolae 
Şetraru, pentru o scurtă perioadă de timp, mi-a fost încredinţată 
conducerea corului din sat unde, de data aceasta, dânsul cânta în 
cor sub mâna fostului său elev. 

Am pregătit şi m-am prezentat cu corul la faza finală pe țară, 
ediţia a VIII-a, obţinând premiul II. Am lucrat puţin timp cu 
acest cor, întrucât viaţa m-a orientat spre alte meleaguri, unde 
trebuia să-mi exercit misiunea de preot, departe de satul şi casa 
părintească. 

De acum, conducerea corului a fost preluată de preotul 
comunei, Mihai Heroiu, un îndrăgostit de muzică, realizând un 
nou repertoriu cu care s-a prezentat în multe schimburi de 
experienţă cu formaţii corale din Chizătău - Lugoj, Buciumi, 
județul Sălaj, Pojorâta, județul Suceava, Otăsău, judeţul Vâlcea, 
Năvodari, judeţul Constanţa. 

La această frumoasă aniversare urez corului şi dirijorului 
„Mulţi ani de rodnice împliniri şi să nu se stingă niciodată 
cântecul. românesc de pe această vale, ştiind bine că, precum 
într-un vers celebru: Cu cât cânt, atâta sunt!“. 


La mulţi ani! 
preot Ion C. lonescu 

pA mi face o deosebită plăcere să transmit sincerele mele 


gânduri, cu ocazia împlinirii unui secol de activitate 
corală la Dobreşti, formaţiei pe care am avut prilejul s-o ascult 
în cadrul mai multor concursuri și festivaluri. 

Condus cu dragoste şi pasiune de preotul Mihai Heroiu, corul a 
avut în anii precedenţi o statornică şi frumoasă evoluţie, atât în ce 
priveşte calitatea interpretării, cât şi valoarea repertoriului, cuprin- 
zând lucrări din creaţia compozitorilor noştri clasici şi contem- 
porani. ÎL felicit sincer pe părintele Heroiu pentru reluarea activi- 
tății formaţiei sale, ştiind că, după 1989, majoritatea colectivelor 
corale, în special de la sate, din nefericire s-au desfiinţat, precum 
cele din Domneşti, Galeş, Leordeni şi altele. 

Am cunoscut foarte bine evoluția meritorie a multor coruri 
argeşene, conduse de talentați dirijori, adevăraţi animatori, bine 
pregătiți profesional, cu o dăruire exemplară, cu dragoste și 
pasiune pentru arta sunetelor, ceea ce a contribuit decisiv la 
dezvoltarea sensibilităţii muzicale, la lărgirea elevată a orizon- 
tului cultural al interpreţilor. I-am admirat sincer pentru harul lor 
muzical; sunt nume de acum bine cunoscute, ca: regretatul 
Alfons Popescu, preotul Ion Ionescu, Emanoil Popescu, pe ceva 
mai tinerii profesori Gheorghe Gomoiu, Magdalena loan, Moise 
Mitulescu, Gelu Ciuculescu, de curând plecat pentru totdeauna 
dintre cei vii, Paul Baidan şi Margareta Şerbănoiu, cărora le 
transmit cu prilejul acestei frumoase şi importante aniversări 
sincerele mele felicitări pentru aportul lor la permanentizarea 
mişcării corale pe plaiurile argeşene! 

Aniversarea corului din Dobreşti va fi, cred, un imbold pentru 
reluarea activității unor coruri de tradiție din pitoreasca zonă 
argeşeană. 

Mircea Neagu, compozitor 

+4 niversarea unui secol de activitate corală la Dobreşti 
este un adevărat moment istoric, o adevărată bucurie 
şi un prilej de nedisimulată mândrie. 

100 de ani nu sunt puţini. 100 de ani evidenţiază o tradiție 
începută în anul 1902 şi continuată, în ciuda tuturor greutăților 
şi vicisitudinilor vremii, o istorie a acestor minunaţi oameni, 
locuitori ai comunei Dobreşti. Este un prilej de mândrie pentru 
locuitorii de astăzi ai acestei străvechi aşezări de pe Valea 
Cârcinovului, dar şi pentru toţi iubitorii muzicii corale din 
judeţul nostru. 

Oameni cu dragoste de locurile natale, întreprinzători dar şi 
cu vocaţie, adevăraţi pionieri ai muzicii corale săteşti, au deschis 
acum un secol un drum pe care l-au parcurs, cu sufletul, cu 
dragoste şi cu speranța că vor lăsa ceva în urma lor sute şi sute 
de corişti, anonimi ai Dobreştiului, dar continuatori în domeniul 
culturii, al muzicii, al tradiţiei, al istoriei. 

De la Alexandru P. Dobrescu, învățătorul inițiator al activi- 
tăţii corale din Dobreşti, la profesorul Nicu D. Georgescu, 
învățătorul Nicolae N. Şetraru, care a înființat în 1935 Societatea 
Corală „Vraja“ şi care a condus-o timp de 25 de ani, la 
profesorul Ion Bănică, la preotul Mihai Heroiu şi profesorul 
Filip C. Heroiu, corul din Dobreşti a devenit cunoscut nu numai 
în județul Argeș, dar şi în țară, obţinând premii, succese şi, mai 
presus de toate, dragostea şi aprecierea publicului şi conce- 


tățenilor. 

O dată cu preluarea conducerii, în 1967, de către preotul Ion 
C. Ionescu, corul din Dobreşti va cunoaşte cele mai importante 
succese, reuşind să atingă un înalt nivel de profesionalism. 

Seria succeselor corului din Dobreşti se continuă sub bagheta 
preotului Mihai Heroiu, efectuând şi mai multe schimburi 
culturale cu coruri din ţară. 

Astăzi, la 100 de ani de la început, corul din Dobrești se 
mândreşte ca fiind unul din cele mai longevive coruri din judeţul 
Argeş şi din ţară. | 

La ceas de sărbătoare, nu-mi rămâne decât să le doresc multă 
sănătate şi succese în activitatea corală celor care fac parte din 
corul Dobreştiului şi celor care vor continua această minunată 
tradiție! 

La mulţi ani! 

prof. drd. Sebastian Tudor, 


directorul Direcţiei Judeţene pentru Cultură, 
Culte şi Patrimoniu Cultural Naţional Argeş 


45 


obreşti, veche aşezare argeşeană, cu oameni gos- 

C/ podari şi întreprinzători, sărbătoreşte un eveniment 
semnificativ pentru această comunitate: împlinirea a 100 de ani 
de activitate corală. 

Asemenea altor societăți corale din mediul rural (Chizătău - 
Timiş, Ardusat - Maramureş, Brăneşti - Dâmboviţa), şi ele 
centenare, „VRAJA“ — ce nume sugestiv! din Dobreştii 
Argeşului a polarizat de-a lungul anilor interesul şi pasiunea 
pentru cântul coral ale locuitorilor acestei comune, corul 
făcându-se, de altfel, cunoscut în întreaga țară. 

Iniţiatorul activităţii corale, învățătorul Alexandru Dobrescu, 
iniţiatorul Societăţii Corale „Vraja“, învățătorul Nicolae Şetraru, 
preotul Ion Ionescu, personalitate proeminentă a mişcării corale 
argeşene, preotul Mihai Heroiu, actualul dirijor al formaţiei, sunt 
numai câteva nume de referință în istoria centenară a corului, 
cărora, noi, cei de astăzi, le aducem un pios omagiu, iar celor 
care încă mai trudesc pe ogorul atât de fertil al muzicii corale, 
mulțumiri şi recunoştinţă! 

Aniversarea corului din Dobreşti - Argeş îmi oferă prilejul de 
a transmite membrilor corului şi locuitorilor comunei urările 
cele mai sincere de sănătate, belşug şi bucurii, dorind totodată ca 
această minunată tradiţie a locului să fie cultivată cu sfințenie ! 

La mulți ani! 

Voicu Enăchescu, 


dirijor, preşedinte al Asociaţiei Naţionale Corale din România 

972 el dirijorul şi compozitorul D.D. Botez spunea 
că prima instituţie de cultură a fost CORUL. Cred cu 
toată ființa mea că acesta este adevărul şi sunt convins că la 


Dobreşti, unde, după cum atestă documentele aflate în arhive, 
activitatea corală împlineşte venerabila vârstă de 100 de ani, 
preocuparea dobreştenilor în acest domeniu este mult mai veche. 

Acest „Stradivarius al Argeşului“ este recunoscut prin sono- 
ritatea specifică tuturor corurilor ţărăneşti. Prezenţa lor în scenă 
îți dă senzaţia că aceşti oameni se dedică trup şi suflet cânte- 
cului, interpretând, cu toată plăcerea şi bucuria, partitura 
muzicală. 

I-am văzut dirijând pe Nicolae Şetraru, Filip Heroiu, Mihai 
Heroiu şi lon lonescu. Toţi au abordat un repertoriu pe măsura 
corului, a posibilităților lor de înţelegere şi interpretare şi au 
avut grija de a păstra această sonoritate unică a corurilor săteşti. 
Am participat la schimbul cultural al corului din Dobreşti cu 
corul din Chizătău şi am avut o mare satisfacţie că, în ţara lui 
VIDU, corul argeşean s-a bucurat de mare succes. 

La această aniversare, când rememorăm premiile obţinute în 
decursul anilor şi ne mândrim cu tot ce a făcut acest cor pentru 
mişcarea corală românească, mă bucur din tot sufletul că acesta 
există, iar preocuparea dirijorului, preotul Mihai Heroiu, de a 
întineri formaţia, ne dă certitudinea că, la Dobreşti, CORUL VA 
EXISTA! 

dirijor, 


prof. Gheorghe Gomoiu 

e niversarea unui secol de activitate corală la Dobrești 
este un moment deosebit în viața satului, o sărbătoa- 
re artistică atestând bogata tradiţie corală de pe plaiurile arge- 
şene. 

Cor țărănesc de tradiţie, cu un repertoriu diversificat din 
muzica românească, formaţia din Dobreşti s-a impus în diferitele 
concursuri la care a luat parte. 

După efortul depus la locul de muncă, dobreştenii îndrăgostiți 
de muzică vin seară de seară la Căminul Cultural şi se bucură 
cântând, hotărâți să păstreze această tradiţie. 

Evenimentul de astăzi îmi prilejuieşte posibilitatea să relev 
neobosita activitate desfăşurată de dirijorii acestei formații, 
Mihai N. Heroiu şi on C. Ionescu, care, prin muncă şi compe- 
tenţă profesională, au dat strălucire unui gen artistic tradițional 
pentru dobreştenii noştri. 

Aş dori ca şi pe viitor să continuăm şi să dezvoltăm, pe plan 
calitativ superior, activitatea corală din comuna noastră. Avem 
datoria să procedăm astfel! 

Cu această ocazie mulțumesc din toată inima atât coriştilor, 
cât şi minunatei noastre soliste Elena Petculescu şi să le urez 
viață lungă şi o activitatea îndelungată încununată de noi şi 


neîntrerupte succese! 


Gabriel I. Oancea, 
director al Căminului Cultural Dobreşti 

2 mplinirea celor 100 de ani de activitate corală la 

pd Dobreşti îmi oferă prilejul de a reliefa frumoasele 

tradiţii ale locuitorilor acestei mândre aşezări argeşene, care, în 

pofida tuturor greutăților, au menţinut şi dezvoltat dragostea 

pentru cântatul coral care s-a făcut aici cu multă simţire 
românească. 

Am cunoscut Corul din Dobrești din 1967, pe scena finalei de 
la Bucureşti a Concursului Naţional al Artiştilor Amatori. Încă 
de atunci m-au impresionat sonoritatea specifică a interpreților, 
grija în alegerea unui repertoriu cât mai aproape de sufletul 
acestor oameni minunaţi. De atunci şi până astăzi i-am ascultat 
pe coriştii dobreşteni în zeci de repetiţii şi spectacole. Am 
participat alături de ei la schimburile culturale întreprinse cu alte 
formaţii similare din țară, fie la Chizătău, fie la Pojorâta şi în 
alte locuri, şi de fiecare dată la Dobreşti ei au ştiut să-şi respecte 
blazonul, dând dovadă de reale calităţi interpretative şi de 
comportament ireproşabil. 

l-am cunoscut şi pe dirijorii: Nicolae Şetraru, un animator 
desăvârşit, iubitor al literaturii muzicale româneşti, preotul Ion 
Ionescu, fiu al satului, un dirijor de aleasă simţire românească, 
regretatul Filip Heroiu, intelectual devotat, director al Căminului 
Cultural şi dirijor de calitate, şi, în sfârşit, pe actualul dirijor, 
preotul Mihai Heroiu, plin de vitalitate, muncitor, răbdător şi 
mereu dispus la sacrificii pentru a duce mai departe ceea ce a 
moştenit de la înaintaşi. 

Faptul că la o astfel de aniversare, care este din ce în ce mai 
rară în peisajul cultural al ţării, corul sărbătorit a găsit resurse, 

de instituţiile de cultură 
e mobiliza şi a pregăti un program 
şi mai ales de gustul 


sprijinit de conducerea comunei, 


judeţene şi centrale, pentru a s 
cât mai aproape de dorinţele specialiştilor 
ului local, este dovada incontestabilă a dragostei lor 


public el 
entru frumusețea cântecelor noastre tara de 


pentru muzică, p 


moarte. | EI | i 
Aleasă prețuire pentru aceşti corişti excepționali, 
intelectualii care au 


pentru 


dirijorii corului, pentru animatorii şi decit 4 
cursul anilor la bucuria acestei aniversari, pentru 


contribuit în de 
e comunei! Celor de azi, un sincer şi 


oamenii care dau valoar 
A “1ce 
prietenesc „La mulți ani!“. 


prof. Costin Alexandrescu, 


directorul Centrului Creaţiei Populare a Judeţului Argeş 

5/4 editând la spusele Psalmistului că: „Vreme este să 
fe întristezi şi vreme este să te şi bucuri... “, aniver- 
sarea unui secol de activitate corală la Dobreşti, moment atât de 
aşteptat de suflarea dobreşteană, ne oferă prilejul unei nespuse 
bucurii. 

Ducându-mă cu gândul numai la a doua jumătate a secolului 
aniversar, de când, ca elev sau student, ca şi alţi consăteni ai 
mei, m-am implicat în această grupare țărănească, de a cânta 
frumos şi organizat, de a descreţi frunțile în vremuri de durere şi 
suferință ale bietului popor, îmi dau seama cât de neîngăduitor a 
trecut timpul. 

Munca aceasta nesilită de nimeni ne-a făcut să fim mai buni, 
mai înţelepţi şi mai îngăduitori, şi prin aceasta formaţia corală 
de la Dobreşti, considerată cu decenii în urmă drept „cor de 
intervenţie“, datorită prezenţei sale în manifestările culturale 
neprevăzute, a reuşit să se impună nu numai pe plan local, ci 
chiar naţional. 

Meritul este mai întâi al acestor ţărani, care s-au desprins de 
la rosturile lor şi seri şi ani de-a rândul şi-au purtat paşii spre 
Căminul Cultural. Apoi, gândul mare se îndreaptă cu toată recu- 
noştința către aceşti anonimi, fii de țărani, neșcoliţi în univer- 
sități de specialitate: preoți, învăţători sau profesori, adevăraţi 
făclieri ai satelor, care şi-au măcinat tinereţea pentru a menţine 
flacăra culturii muzicale la Dobreşti. 

Mulţumesc organizatorilor acestui moment aniversar: Minis- 
terului Culturii şi Cultelor, Direcţiei pentru Cultură, Culte şi 
Patrimoniu Cultural Naţional a Judeţului Argeş, Casei Creaţiei 


să | 


Populare - Piteşti, Consiliului local Dobreşti şi tuturor acelora 
care au binevoit să dea conţinut acestei aniversări! | 

Acestor atât de puţini corişti care au mai rămas, cât şi 
tinerilor care li s-au adăugat, la ceas aniversar, le urez sănătate, 
împlinirea dorințelor de mai bine şi îndemnul ca tânăra generaţie 
să se alăture din mers acestei formaţii, care constituie — de ce să 


n-o recunoaştem — în fond, mândria comunei noastre! 
Aşa să ne ajute Dumnezeu! 


dirijor, 


preot-profesor Mihai N. H eroiu 

6 omuna Dobreşti, veche localitate argeşeană, s-a făcut 
cunoscută în țară şi printr-o susţinută activitatea corală, 
afirmată cu 100 de ani în urmă, obţinând de-a lungul timpului 
numeroase premii şi distincţii. 

Această aniversare este un prilej de a-i omagia pe înaintaşi, 
de a mulțumi dirijorilor şi coriştilor pentru efortul lor de a-şi fi 
adus contribuţia la menţinerea şi dezvoltarea activităţii culturale, 
a tradiției corale în special. După efortul muncii de zi cu zi, 
țăranii din Dobreşti găsesc timpul necesar pentru ca, îndrăgostiţi 
fiind de muzică, să vină la Căminul Cultural, să cânte în cor cu 
dragoste şi pasiune. 

Ca fiu al comunei, datorez mult formaţiei corale, oamenilor şi 
locurilor natale. Primele acorduri corale le-am auzit aici, în 
comuna mea, iar mai târziu, timpul m-a adus să fiu membru al 
corului din Dobreşti, lucru cu care mă mândresc. 

Doresc acestui minunat colectiv multă sănătate, putere de 
muncă şi succese depline pentru realizarea unor concerte de 
înaltă ţinută artistică. 

Muzica, artă din ce în ce mai îndrăgită, hrăneşte sufletele şi 
înalță inimile, dispunând pe fiecare om la impulsuri noi şi 
puternice de viață, de fapte şi luptă pentru ţara şi neamul său. 

Arc peste timp, muzica românească şi-a dovedit capacitatea 
de a rezona în contemporaneitate, de a fi în pas cu vremea, 
lansând punți optimiste, angajante către cei ce vor urma. 


Ion Moisescu, 
primarul comunei Dobreşti 

Componenţa corului în 2002 
Dirijor: preot-profesor Mihai N. Heroiu 


Soprane: Anghelina I. Gheorghiţa, Badea Elena, Cârstea A. 
Mirela, Chiran D. Elena, Dan N. Elena, lancu N. Cornelia, lancu 
N. Elena, Ilinca Zamfira, Marinescu Gh. Georgeta, Oancea V. 
Elena, Păuna Gh. Niculina, Petculescu Gh. Elena, Rădulescu 
Gh. Angela, Roşu I. Vasilica, Stancu Gh. Filofteia, Şerban 
Luminiţa, Tănase Elena, Tontu I. Elena, Trandafir FI. Camelia. 
Altiste: Canoriţă Elena, Chiran Gh. Aurelia, Diaconu Elena, 
Moisescu Maria, Necula C. Lucreția, Pisicaru N. Niculina, 
Roşca Il. Elena, Stana Gh. Speranţa, Trandafir N. Lucreția, 
Urşanu Nicoleta. Tenori: Badea I. Nicolae, Cârstea N. Doru, 
Dan Il. Constantin, Dan C. Sergiu, Isăroiu S. Adrian, Moisescu 
C. lon, Necula C. Nicolae, Oancea lI. Gabriel, Pisicaru C. Ion, 
Roşu I. Ion, Tănase Gh. Marin, Tontu |. lon. Başi: Chelu D. 
Mihai, Chiran Gh. Victor, Ilinca V. Constantin,  lonescu C. 
Liviu, Păuna Gh. Constantin, Petculescu V. Gheorghe, 
Rădulescu I. Nicolae, Stoenescu C. Nicolae, Trandafir |. Ion. 

Participări la concursuri și festivaluri 


Distincţii obținute 


1939 - Premiul III acordat de Fundaţia Culturală „Principele 
Carol“, la Concursul de Coruri, organizat cu prilejul Congre- 
sului General al Căminelor şi Şcolilor ărăneşti. 

1943 - Premiul I pe judeţul Muscel şi pe regiunea Muntenia, 
şi premiul II pe ţară la Concursul corurilor din România, 
grganizat cu ocazia Congresului Căminelor Culturale, de la 
Craiova. 

1948, 1949 - Premiul 1 pe judeţul Muscel la concursurile 
anuale. 

1950 - Premiul Il pe judeţul Muscel la concursul organizat de 
Confederaţia Generală a Muncii din R.P.R. 

1957 - Premiul II cu ocazia primului Festival al Tineretului 
din Regiunea Piteşti. 

1958 - Fruntaş la Festivalul regional al cântecului şi dansului, 
organizat în 1957-1958, pentru formaţiile artistice de amatori ale 
caselor de cultură şi căminelor culturale din regiunea Piteşti. 

1967 - Premiul II la faza finală a celui de al VIII-lea Concurs 
al formațiilor artistice de amatori, organizat în cinstea celei de a 
XX-a aniversări a proclamării Republicii. 

1971 - Premiul II pe judeţul Argeş la cel de al X-lea Concurs 
al formațiilor artistice de amatori de la oraşe şi sate. 

1972 - Trofeul „D. G. Kiriac“, la Festivalul interjudețean al 
corurilor de amatori de la Piteşti, ediţia a II-a. 

1974 - Titlul de formație fruntaşă la etapa judeţeană a 
concursului formațiilor teatrale şi muzical-coregrafice de ama- 
tori, organizat în cinstea celei de a XXX-a aniversări a eliberării 
Patriei şi a Congresului al XI-lea al P.C.R. 

1977 - Premiul III pe județul Argeş la Festivalul naţional al 
educaţiei şi culturii socialiste „Cântarea României“. 

1982 - Diploma de onoare acordată de Consiliul Culturii şi 
Educației Socialiste, cu prilejul împlinirii a 80 de ani de acti- 
vitate neîntreruptă. 

1983 - Premiul III pe judeţul Argeş la Festivalul naţional al 
educaţiei şi culturii socialiste „Cântarea României“. 

